„(...) înainte de 2020, Campionatul european, vom avea o legătură, alta decât rutieră, între Bucureşti şi Otopeni. Studiul de fezabilitatea privind modernizarea şi extinderea liniei de cale ferată este pe SEAP astăzi. Vom parcurge procedurile legale. Am cerut companiei de infrastructură să privească cu atenţie la posibilitatea ca totuşi în extremis să poată interveni cu resurse proprii în dezvoltarea şantierului şi atingerea acestui obiectiv. Nu concep ca până în 2020, la Campionatul european, să nu existe legătură pe calea ferată între Otopeni şi Bucureşti”, a declarat ministrul Transporturilor, Lucian Şova, la Parlament.

La Campionatul European de Fotbal EURO 2020, România va găzdui patru partide pe Arena Naţională, trei în grupe şi una în optimi.